इंदौर से पीएटी की परीक्षा से वंचित रही छात्रा चिन्मयी भावसार ने बताया कि बायोमेट्रिक व्यवस्था का हम स्वागत करते हैं लेकिन मशीन जिसको उचित ठहराए उसको प्रवेश मिल जाता है, मशीन जिसको मना कर दे तो उसका क्या होगा। सही व्यक्ति होने पर भी उसका भविष्य खराब हो रहा है। अगले महीने मुझे नीट देना है। यदि उसमें भी ऐसा हुआ तो मैं तो परीक्षा ही नहीं दे पाऊंगी। या तो शासन को यह व्यवस्था करनी चाहिए कि बायोमेट्रिक वेरिफिकेशन न होने पर उन परीक्षार्थियों की प्रोविजनल परीक्षा ले ली जाए। बाद में सारे दस्तावेज क्रॉस चेक करने पर सही साबित हो तो उसे मुख्यधारा की परीक्षा में शामिल किया जाए।